**ՀԻՄՆԱՎՈՐՈՒՄ**

«**ՏԵՂԵԿԱՏՎԱԿԱՆ ԱՊԱՀՈՎՄԱՆ ԵՎ ԱԶԴԱՐԱՐՄԱՆ ԿԵՆՏՐՈՆ**» **ՓԱԿ ԲԱԺՆԵՏԻՐԱԿԱՆ ԸՆԿԵՐՈՒԹՅՈՒՆԸ ԼՈՒԾԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՄԱՍԻՆ**

1. **Անհրաժեշտությունը**

«Տեղեկատվական ապահովման և ազդարարման կենտրոն» փակ բաժնետիրական ընկերությունը լուծարելու մասին» Հայաստանի Հանրապետության կառավարության որոշման նախագծի ընդունումը պայմանավորված է Հայաստանի Հանրապետության վարչապետի 2017 թվականի հուլիսի 31-ի թիվ 02/23.917397-17 հանձնարարականով:

**2.Ընթացիկ իրավիճակը և խնդիրները**

«Տեղեկատվական ապահովման և ազդարարման կենտրոն» ՓԲԸ-ի (գտնվելու վայրը` ՀՀ, ք. Երևան,Դավթաշեն 4, Ա.Միկոյան 109/8, գրանցված է ՀՀ իրավաբանական Պետական Ռեգիստրի Կենտրոնական տարածքային բաժնում 08.02.99թ., պետական գրանցման համարը՝ 286.120.03507,վկայական N 01.Ա044288) հիմնական գործառույթներն են.

1) արտակարգ իրավիճակների, պատահարների կամ դրանց ծագման սպառնալիքի վերաբերյալ տեղեկությունների հավաքումը,ամփոփումը, վերլուծությունը, համապատասխան մարմիններին և բնակչությանն ազդարարումն ու իրազեկումը:

2) Քաղաքացիներից,կազմակերպություններից, պետական և ոչ պետական ծառայություններից պատահարների,կամ դրանց ծագման սպառնալիքի վերաբերյալ տեղեկությունների հավաքումը, ամփոփումը և հաղորդումն ըստ նախատեսվածության:

3) Քաղաքացիներից ստացված ահազանգերի դեպքում քարտեզագրական համակարգերի վրա դեպքի վայրի դուրս բերման և փրկարար ուժերի ժամանակին տեղեկացման ապահովումը:

4) Վտանգավոր բեռների տեղափոխման և այլ վտանգավոր գործունեության համար կուտակվող տվյալների վերլուծական հնարավորության ապահովումը:

5) Համակարգչային տեխնիկայի ծրագրայի ապահովման, տեխնոլոգիական լուծումների ներդրում և շահագործման ուղեկցում:

6) Ինֆորմատիկայի համակարգչային ցանցերի, տեխնոլոգիական միջոցների սպասարկումը:

Նկատի ունենալով, որ վերը թվարկված, նմանատիպ, կրկնվող գործառույթներ ունեն նաև նախարարության աշխատակազմի այլ ստորաբաժանումներ, բացի այդ, ընկերության ստեղծման նպատակը տնտեսական գործունեություն իրականացնելու ճանապարհով շահույթ ստանալն է, մինչդեռ ընկերությունը դարձել է ոչ շահութաբեր, չի նպաստել նախարարության առջև դրված խնդիրների իրականացմանը, նրա կողմից մատուցված ծառայությունները նախարարությանը այլևս անհրաժեշտ չեն, ուստի նպատակահարմար է ընկերությունը լուծարել:

Ներկայումս «Տեղեկատվական ապահովման և ազդարարման կենտրոն» ՓԲԸ-ն ակտիվներ և պարտավորություններ (այդ թվում՝ ՀՀ պետական բյուջեի նկատմամբ) չունի:

**3.Նախագծի մշակման գործընթացում ներգրավված ինստիտուտները և անձինք**

Իրավական ակտի նախագծի մշակումն իրականացվել է Հայաստանի Հանրապետության արտակարգ իրավիճակների նախարարության կողմից:

**4. Կարգավորման նպատակը և ակնկալվող արդյունքը**

Նախագծի ընդունման դեպքում կբացառվեն կրկնվող գործառույթների իրականացումը, ընկերության ոչ շահութաբեր գործունեության ընթացքում պարտքեր չեն կուտակվի:

**ՏԵՂԵԿԱՆՔ**

**«Տեղեկատվական ապահովման և ազդարարման կենտրոն»**  **փակ բաժնետիրական ընկերությունը լուծարելու մասին» Հայաստանի Հանրապետության կառավարության որոշման նախագծի ընդունման դեպքում իրավական այլ ակտերում փոփոխություններ և լրացումներ կատարելու անհրաժեշտության մասին**

**«**Տեղեկատվական ապահովման և ազդարարման կենտրոն» փակ բաժնետիրական ընկերությունը լուծարելու մասին» Հայաստանի Հանրապետության կառավարության որոշման ընդունման դեպքում այլ իրավական ակտերում լրացումներ կամ փոփոխություններ կատարելու անհրաժեշտություն չկա:

**ՏԵՂԵԿԱՆՔ**

**«Տեղեկատվական ապահովման և ազդարարման կենտրոն»**  **փակ բաժնետիրական ընկերությունը լուծարելու մասին» Հայաստանի Հանրապետության կառավարության որոշման նախագծի ընդունման դեպքում ՀՀ պետական բյուջեում ծախսերի կամ եկամուտների ավելացման կամ նվազեցման մասին**

**«**Տեղեկատվական ապահովման և ազդարարման կենտրոն» փակ բաժնետիրական ընկերությունը լուծարելու մասին» Հայաստանի Հանրապետության կառավարության որոշման նախագծի ընդունումը Հայաստանի Հանրապետության պետական բյուջեում ծախսերի և եկամուտների մասով փոփոխություններ չի առաջացնում:

ՀՀ ԱՐՏԱԿԱՐԳ ԻՐԱՎԻՃԱԿՆԵՐԻ

ՆԱԽԱՐԱՐ ԴԱՎԻԹ ՏՈՆՈՅԱՆ

